Радювене
Ра̀дювене е село в Северна България. То се намира в община Ловеч, област Ловеч.

География 
Село Радювене се намира на 10 км запад-югозападно от Ловеч. Разположено край река Тоша, приток на река Вит, в Среден Предбалкан, на около 300 метра надморска височина. Умереноконтинентален климат. Тъмносиви горски почви.

Население

История 
Според една от легендите, селото е кръстено на жена на име Рада. Тя е създала селото, като се е преселила там със синовете си. Това е първоначалното име на селото.

От 1950 година е наименувано „Стояново“, на родения и живял тук Стоян Едрев, комунистически партизанин. През 1996 година селото връща старото си име Радювене.

Религии 
Християнската (източноправославна) религия е основна.

Обществени институции 
 Читалище „полк. Стоян Едрев“.

Културни и природни забележителности 
 В землището на с. Радювене има тракийски надгробни могили. В местностите „Хайдушката чешма“, „Пейов кладенец“ и „Табашкото“ има останки от тракийски селища, в „Табашкото“ – и от некропол. В местността „Шаковец“ е открито забележително тракийско сребърно съкровище от IV-III век пр.н.е.(от 1912 г. е в Народния археологически музей в София със съдействието на директора д-р Богдан Филов). Съкровището от Радювене съдържа 10 сребърни фиали, 2 сребърни арибаловидни съда и 2 апликации за конска амуниция.
 В местността „Балика“ през 1989 г. е намерено монетно съкровище от 72 сребърни денари на Римската Република.
 Запазена е черквата „Св. Параскева“ (от 1889 г.) с дърборезбени царски двери и венчилка, 16 икони от 1889 г.
 „Доновската“ пещера, дължина 76 метра, денивелация 5 метра.
 Язовир „Радотина“ с площ от 65,074 дка.
 Паметник на Стоян Едрев, за който се носи легендата, че под него са заровени костите му.

Галерия

Личности 
 Ненчо Ганев, народен представител
 Милко Недялков (1956), политик
 Марин Колев, български поет
 Иван Станев Митев, български киносценарист и писател
 Цачо Стоянов Шишков, доброволец
 Минко Минков (1924-2008), български офицер, генерал-полковник от МВР
 Стоян Едрев (Йордан, Дано), партизанин, убит в с. Беглеж
 Стойко Панов Джамбазов, партизанин
 Дочо Пенков Маринов (Гроздан), партизанин, убит в м. „Бялка“
 Вълко Тодоров Дойчинов (Методи), партизанин, убит в м. „Китката“
 Вълчо Гетов Шатров (Давид), партизанин, убит в м. „Бялка“
 Вълко Цанов Пелтешки (Найден), партизанин, убит в м. „Бялка“
 Ненчо Станев Ненчев, министър на Народната просвета
 Кочо Кочев Караджов, стопански деец
 Борис Семков, търговец
 Пенка Кузманска, певица
 Михаил Гетов Маринов, поет
 Христо Гетов Маринов, лекар
 Гето Маринов Вълчев, учител
 Цано Петров Бочев, учител

Литература 
В „Българи от старо време“ Любен Каравелов (1867) пише:

Други 
 Радювенец е придворен готвач на Султана. Дядо Стоян, родом от Радювене, на младини забегнал в Цариград, където при неизвестни обстоятелства станал придворен готвач. Тук той спечелил симпатиите и благоволението на двореца, служил дълго време и се върнал в Ловеч богато възнаграден. Отворил фурна и станал доставчик на войската в града. Дядо Стоян е баща на Цачо Шишков, който на 15 юли 1877 г. загива в Ловеч, в битка срещу османците.

Външни препратки 
 Снимки от с. Радювене 
 Радио и телевизия в Радювене 

Села в област Ловеч
Населени места в община Ловеч